Tunnijooks
Tunnijooks ehk 1 tunni jooks on pikamaajooksude hulka kuuluv kergejõustiku jooksuala, kus võistlejad püüavad ühe tunni jooksul läbida võimalikult pika vahemaa. Tunnijooksu maailmarekordi omanik on Etioopia jooksja Haile Gebrselassie, kes 27. juunil 2007 Ostravas läbis ühe tunniga 21 285 meetrit. Eesti tipptulemus tunnijooksus kuulub Lembit Virkusele, kes 14. septembril 1960 Tartus läbis ühe tunniga 19 887 meetrit.